yátrāśvínoś chā́gasya havíṣaḥ priyā́ dhā́māni yátra sárasvatyā meṣásya havíṣaḥ priyā́ dhā́māni yátréndrasya r̥ṣabhásya havíṣaḥ priyā́ dhā́māni yátrāgnéḥ priyā́ dhā́māni yátra sómasya priyā́ dhā́māni yátréndrasya sutrā́mṇaḥ priyā́ dhā́māni yátra savitúḥ priyā́ dhā́māni yátra váruṇasya priyā́ dhā́māni yátra vánaspáteḥ priyā́ pā́thām̐si yátra devā́nām ājyapā́nāṃ priyā́ dhā́māni yátrāgnér hótuḥ priyā́ dhā́māni tátraitā́n prastútyevopastútyevopā́va srakṣad rábhīyasa iva kr̥tvī́ kárad eváṃ devó vánaspátir juṣátām̐ havír hótar yaja